kalixlouiis/myanmar-wikipedia-corpus huggingface dataset:
အကိုးအကား ကျမ်းပေါင်း ၉၈ အုပ်ထိ ရှိပြီးလျှင် အခြားသော စာ၊ နယ်၊ ဇင်း အပြင် မှတ်စုမှတ်ရာများ၊ ဖြတ်ပိုင်းများကိုလည်း ကိုးကားထားကြောင်း ဆိုသည်။
ရှင်များသာမက လူပုဂ္ဂိုလ်များ၊ အမျိုးသမီးများ အကြောင်းပင် ပါသည်။
ပါဝင်သော ပုဂ္ဂိုလ် ၂၈၀ ၏ စာရင်း ကိုးကား Category:မြန်မာဘာသာစကား စာအုပ်များ။
ဆရာမြို့ (၁၂၃၇ - ၁၂၉၈) သည် ပိဋကတ်ဘာသာပြန် ဓမ္မကထိကပုဂ္ဂိုလ်တစ်ဦး ဖြစ်သည်။
ဘဝ ဆရာမြို့ကို ၁၂၃၇ ခုနှစ်၊တပေါင်းလတွင် ရွှေကျင်မြို့၌ ဖွားမြင်ခဲ့သည်။
ငယ်စဉ်အခါက ရွှေကျင်မြို့၊ ရွှေတောင်ဦးစေတီအနီး မန္တလေးကျောင်းဆရာတော်ထံတွင် စာပေများသင်ကြားခဲ့ပြီး သာသနာ့ဘောင်သို့ တက်ရောက်ခဲ့သည်။
ထို့နောက်တွင် ညောင်လေးပင်တောရနှင့် မန္တလေးမြို့များတွင် စာပေများ ဆက်လက်ကာ သင်ကြားခဲ့သည်။
၈ ဝါရသည့်အခါ ရွှေကျင်မြို့၌ ရွှေဂူချောင်အမည်ဖြင့် စာသင်တိုက် ဖွင့်ခဲ့သည်။
၁၂၆၅ ခုနှစ်တွင် လယ်တီဆရာတော်ထံတွင် တပည့်ခံ၍ တရားဟောပြောခဲ့သည်။
၁၂၆၈ ခုနှစ်တွင် ရန်ကုန်မြို့၌ ဓမ္မသာဝနအသင်းနှင့် ဗုဒ္ဓဘာသာသာသနာပြု စာပုံနှိပ်တိုက်ကို တည်ထောင်ခဲ့သည်။
လူဝတ်လဲပြီး၁၂၈၂ ခုနှစ်တွင် မော်လမြိုင်မြို့ ကတိုးကော့နှပ်သူဌေးကြီး ဦးရွှေလှေး၏ အထောက်အပံ့ဖြင့် ပိဋကတ်သုံးပုံကို ဘာသာပြန်ရာ ၁၁ နှစ်အတွင်း ကျမ်ပေါင်း ၃၀ ကျော် ပြီးခဲ့သည်။
ဆရာမြို့သည် ဝေလမင်းသားဆုငွေ ၁၀၀၀ နှင့် အိန္ဒိယဘုရင်ခံချုပ်၏ အဂ္ဂမဟာပဏ္ဍိတဘွဲ့များ ချီးမြှင့်ခြင်း ခံခဲ့ရသည်။
ကွယ်လွန်ခြင်း ဆရာမြို့သည် ၁၂၉၈ ခုနှစ် တန်ခူးလပြည့်ကျော် ၁၁ ရက် (၅-၄-၃၇) နေ့တွင် ကွယ်လွန်ခဲ့သသည်။
ဆရာသည် ကွယ်လွန်ချိန်တွင် ဇနီးသုံးဆက် အိမ်ထောင်ပြုခဲ့သည်။
ကျမ်းများ ပြုစုခြင်း ဆရာသည် အောက်ပါကျမ်းများကို ရေးသားပြုစုခဲ့သည်။
ပိဋကတ်တော်မြန်မာပြန်များ။
၂၀၁၉ ထိုင်းအ​ထွေ​ထွေ​ရွေး​ကောက်ပွဲ သည် ၂၀၁၉ခုနှစ် မတ်လ၂၄ရက်တွင် ကျင်းပခဲ့​သော အ​ထွေ​ထွေ​ရွေး​ကောက်ပွဲဖြစ်သည်။
၂၀၁၉ခုနှစ် ဇန်နဝါရီ ၂၃ရက်​နေ့တွင် ထိုင်း​ရွေး​ကောက်ပွဲ​ကော်မရှင်မှ သတ်မှတ်ခဲ့ခြင်းဖြစ်သည်။
၂၀၁၄ခုနှစ် အာဏာသိမ်းမှုအပြီးတွင် ပထမဆုံးပြန်လည်ကျင်းပ​သော ​ရွေး​ကောက်ပွဲဖြစ်သည်။
အာဏာသိမ်းစစ်အစိုးရမှ ၂၀၁၅ခုနှစ်တွင် ​ရွေး​ကောက်ပွဲကျင်းပရန် ကတိ​ပေးခဲ့​သော်လည်း ​ရွှေ့ဆိုင်းခဲ့သည်။
၂၀၁၆ခုနှစ် စက်တင်ဘာလအတွင်းက ကုလသမဂ္ဂအ​ထွေ​ထွေညီလာခံတွင် ဝန်ကြီးချုပ်ပရာယွတ်ချန်အိုချာက ၂၀၁၇​​နှောင်းပိုင်းတွင် ကျင်းပနိုင်​ကြောင်း​ပြောခဲ့သည်။
၂၀၁၇ခုနှစ်အတွင်းက အ​မေရိကန်နိုင်ငံ အိမ်ဖြူ​တော်သို့ အလည်​ရောက်ရှိစဉ်ကလည်း ၂၀၁၈ခုနှစ်တွင် ကျင်းပမည်ဟု ကတိ​ပေးပြန်သည်။
၂၀၂၇ခုနှစ် ​အောက်တိုဘာတွင်မူ ​ရွေး​ကောက်ပွဲကို ၂၀၁၈ခုနှစ် နိုဝင်ဘာလတွင် ကျင်းပရန် ကတိ​ပေးခဲ့သည်။
သို့​သော် အ​ကြောင်းအမျိုးမျိုး​ကြောင့် ​ရွေး​ကောက်ပွဲကို ၂၀၁၉ခုနှစ် မတ်လသို့ ​ပြောင်းခဲ့ပြန်သည်။
အာဏာသိမ်းစစ်အစိုးရမှ ရေးဆွဲထားသော ၂၀၁၇ အခြေခံဥပဒေကို အတည်ပြုပြီးနောက် ပထမဆုံးအကြိမ် ပြန်လည်ကျင်းပသော ရွေးကောက်ပွဲဖြစ်သည်။
ရွေးကောက်ပွဲပြီးချိန်တွင် အာဏာသိမ်းစစ်ခေါင်းဆောင် လက်ရှိဝန်ကြီးချုပ် ပရာယွတ်ချန်အိုချာပင် ဝန်ကြီးချုပ် ဖြစ်လာခဲ့သည်။
ကိုးကား ကဏ္ဍ:ထိုင်းနိုင်ငံ၏ ရွေးကောက်ပွဲများ။
သေနာသနာရာမဝပ်ကျောင်းတော် (; ) သည် ထိုင်းနိုင်ငံရှိ ဗုဒ္ဓကျောင်းတော်တစ်ခု ဖြစ်သည်။
ထိုင်းနိုင်ငံ၏ Phra Si Ayutthayaတွင် တည်ရှိသည်။
ရာဇဩရသာဝပ်ကျောင်းတော် (; ) သည် ထိုင်းနိုင်ငံရှိ ဗုဒ္ဓကျောင်းတော်တစ်ခု ဖြစ်သည်။
ထိုင်းနိုင်ငံ၏ ဘန်ကောက်မြို့တွင် တည်ရှိသည်။
မြန်မာပြည် စာအုပ်ဖြန့်ချိရေးဌာန သည် နဂါးနီ စာအုပ်တိုက်နှင့်အပြိုင် နိုင်ငံရေးစာအုပ်များ ထုတ်ဝေသည့် မြန်မာ ပုံနှိပ်တိုက် ဖြစ်သည်။
ဦးထွန်းအေး ထူထောင်သည်။
နောက်ခံသမိုင်း နဂါးနီ စာအုပ်အသင်း တစ်နှစ်နီးပါး ရှိလာသည့်အခါ ဘဏ္ဍာရေးအကြပ်အတည်း ဖြစ်လာသည်။
တိုက်ရှင်ဖြစ်သော ဦးနုနှင့် ဦးထွန်းအေးတို့က နည်းလမ်းရှာဖွေသော်လည်း သဘောထား မတိုက်ဆိုင်။
သို့ဖြစ်ရာ ဦးထွန်းအေးက ယခင်လုပ်ကိုင်နေသည့် ထွန်းအေး စာအုပ်ဖြန့်ချိရေးကို အမည်ပြောင်းကာ နဂါးနီနှင့် အပြိုင်လုပ်ရန် ကြိုးစားခြင်း ဖြစ်သည်။
မြင့်ဆွေဦး (၁၄ ဇွန် ၂၀၁၆) "နဂါးနီ စာအုပ်အင်းကြီးနှင့် ခေတ်ပြိုင်စာအုပ်တိုက်"။
ပန်းဆိုးတန်း၌ တိုက်ဖွင့်သည်။
နဂါးနီဖွင့်စဉ်က "သူဌေးဝါဒ" နှင့် ဖွင့်သည့်နည်းတူ မြန်မာပြည် ဖွင့်သောအခါလည်း "ဓနရှင်လောက" ဖြင့် စခဲ့သည်။
၁၉၃၉ ခု၊ စက်တင်ဘာလ ၅ ရက်တွင် စဖွင့်ပြီး ဒဂုန် သခင်တင်ရေးပေးသော သီချင်းဖြစ်သည်။
မောနင်းတင်တင် ဆိုကာ ဂီတာကို ကိုဖူးညို၊ တယောကို ကိုဘကိုး တီးပေးသည်။
စာရေးသူများမှာ နဂါးနီ၌ ရေးသူများပင် ဖြစ်သည်။
တိုက်ထုတ် စာအုပ်များ ခေါင်းစဉ်ရေးသူထုတ်ဝေနှစ်မှတ်ချက်ဓနရှင်လောကသခင်ဗဟိန်း၁၉၃၉ဥရောပရှင်းတမ်းသာဒွန်းနိုင်ငံရေးရှင်းတမ်းဦးထွန်းသန်းဗမာ့တော်လှန်မှုသခင်စိုးအပိတ်ခံရစစ်သူလျှိုများမြို့မ ဆရာဟိန် ခင်မျိုးချစ်နဂါးနက်သာဒွန်းအပိတ်ခံရဖက်ဆစ်ဓားပြဘကလေးဂျပန့်ခြေလှမ်းသိန်းထိုက်မာတာဟာရီတက်တိုးဂျာမဏီအတွင်းရေးဦးဘခိုင်အလုပ်သမားလောကသခင်စိုးစစ်နှောင်ကြိုးခင်မျိုးချစ်စစ်နှင့် ဘုံဝါဒသခင်လှဖေ ဦးဘခိုင်ဒေါက်တာ မာဒင်ဦးကျော်တင့်ဘုံအာဏာရှင်သခင်တင်မောင်ကိုယ်တွေ့ အိန္ဒိယဦးထွန်းရှိန်တကယ့်ခေါင်းဆောင်သံတွဲမောင်စစ်ပြန်မြဒေါင်းညိုလိုတရ အဘိဓာန်သခင်နု သခင်လှဖေဂျာမဏီသာဒွန်းနပိုလီယံတက်တိုးလူ့မုန်တိုင်းတက်တိုး ခင်မျိုးချစ်ဆင်ဖိန်းသခင်လှဘော်ရေနံသခင်ဘသောင်းမိန်းမဒေါ်မြစိန်တိုင်းပြည့်ရန်သူသခင်ဘသောင်းမင်းတိုင်ပင်သိန်းဖေကမ္ဘာ့စစ်နှင့် ဗမာ့နောင်ရေးသခင်ဗဟိန်းအပိတ်ခံရ ကိုးကား Category:မြန်မာစာပေ။
မဆလ ပဉ္စမကြိမ် ပါတီညီလာခံ စတုတ္ထနေ့ ၅-၈-၁၉၈၅ တွင် ပါတီညီလာခံ ကိုယ်စားလှယ်များက ရွေးချယ်တင်မြှောက်လိုက်သော ဗဟိုကော်မတီဝင် ၂၈၀ ၏ အမည်စာရင်းမှာ အောက်ပါအတိုင်း ဖြစ်သည်။
ကက်စ်ပါရော့နှင့် ကားပေါ့တို့အား ၁၉၈၅ ကမ္ဘာ့စစ်တုရင်ဗိုလ်လုပွဲတွင် တွေ့ရစဉ် ၁၉၈၅ ကမ္ဘာ့စစ်တုရင်ဗိုလ်လုပွဲအတွက် ရည်ရွယ်ထုတ်လုပ်သော ဆိုဗီယက် တံဆိပ်ခေါင်းတစ်ခု ကမ္ဘာ့စစ်တုရင်ဗိုလ်လုပွဲကို ဆိုဗီယက်ပြည်ထောင်စု သမ္မတနိုင်ငံ၊ မော်စကိုတွင် ၁၉၈၅ ခုနှစ် စက်တင်ဘာ ၄ ရက်နေ့မှ နိုဝင်ဘာ ၉ ရက်နေ့ထိ ကျင်းပခဲ့ရာ၊ ယင်းဗိုလ်လုပွဲ၌ ၁၉၇၅ ခုနှစ်မှစ၍ ကမ္ဘာ့စစ်တုရင် ချန်ပီယံဖြစ်ခဲ့သူ အန်နာတိုလီ ကားပေါ့ (၃၄ နှစ်)နှင့် စိန်ခေါ်သူ ဂယ်ရီကက်စ်ပါရော့ (၂၂ နှစ်) တို့ ယှဉ်ပြိုင် ကစားသည်။
အန်နာတိုလီ ကားပေါ့သည် ခုနစ်နှစ်သား အရွယ်ကပင် စစ်တုရင်ကို စတင်ကစားခဲ့ရာ အသက် ၁၅ နှစ်အရွယ်တွင် စစ်တုရင်မာစတာဘွဲ့ကို ရရှိခဲ့သည်။
တဖန် ၁၉၆၉ ၌ အငယ်တန်း ကမ္ဘာ့ချန်ပီယံ ဖြစ်ခဲ့ပြန်သည်။
နောက်တနှစ် အကြာတွင် အပြည်ပြည်ဆိုင်ရာ စစ်တုရင်ဆရာကြီးအဖြစ် ထပ်မံ ဆွတ်ခူးနိုင်ခဲ့ပြန်သည်။
၁၉၇၀ ပြည့်နှစ်တွင် စစ်တုရင်ဆရာကြီးစာရင်းဝင် ဖြစ်လာပြီးနောက် ကမ္ဘာ့ပြိုင်ပွဲကြီး လေးပွဲတွင် အနိုင်ရကာ ၁၉၇၄ ၌ ကမ္ဘာ့ချန်ပီယံ ဖြစ်လာသည်။
စိန်ခေါ်သူ ဂယ်ရီကက်စ်ပါရော့သည် အသက် ၁၅ နှစ်အရွယ်တွင် ပြည်တွင်းစစ်တုရင် မာစတာဘွဲ့ကို ရရှိ၍ နောက်တနှစ်တွင် နိုင်ငံတကာ မာစတာဘွဲ့ကို ရရှိသည်။
၁၉၈၀ ပြည့်နှစ်မှ စ၍ နိုင်ငံတကာ ဂရင်းမာစတာဘွဲ့ကို ရရှိသည်။
၁၉၇၆ နှင့် ၁၉၇၇ တွင် ကက်စ်ပါရော့သည် ယက် လူငယ်စစ်တုရင် တံခွန်စိုက် ဖြစ်လာပြီး၊ ၁၉၈၀ ပြည့်နှစ်တွင် ကမ္ဘာ့လူငယ် စစ်တုရင်တံခွန်စိုက် ဖြစ်လာသည်။
ကမ္ဘာ့စစ်တုရင် ဗိုလ်လုပွဲတွင် ပွဲငယ်ပေါင်း ၂၄ ပွဲ ကစားရပြီး လက်ရှိ ချန်ပီယံက အမှတ်ပေါင်း ၁၂ မှတ် ရလျှင် ချန်ပီယံဘွဲ့ကို ဆက်လက်ထိန်းထားနိုင်၍ စိန်ခေါ်သူသည် ချန်ပီယံဘွဲ့ကို ရရှိရန် အမှတ် ၁၂ မှတ်ခွဲ ရရှိရမည် ဖြစ်သည်။
ပွဲငယ် ၂၄ ပွဲကစားရာတွင် နိုင်သော ပွဲတပွဲတိုင်းအတွက် တမှတ်ရ၍ သရေဖြစ်ပါက အမှတ်တဝက်စီ ရသည်။
ကမ္ဘာ့စစ်တုရင် ဗိုလ်လုပွဲ ပထမပွဲငယ်ကို စက်တင်ဘာ ၄ တွင် စတင်ကျင်းပရာ စိန်ခေါ်သူ ကက်စ်ပါရော့ အနိုင်ရရှိသည်။
ဒုတိယပွဲငယ်ကို စက်တင်ဘာ ၆ တွင် ကျင်းပရာ ချန်ပီယံ ကားပေါ့ ၆၅ ကွက် ရွှေ့အပြီး၌ သရေပွဲအဖြစ် သတ်မှတ်ရန် နှစ်ဦး သဘောတူလိုက်ကြသည်။
ထို့နောက် ဆက်လက်ကျင်းပသော တတိယပွဲငယ်တွင်လည်း အရှုံးအနိုင်မပေါ်ဘဲ သရေပွဲ ဖြစ်သွားသည်။
စတုတ္ထပွဲငယ်ကို စက်တင်ဘာ ၁၂ တွင် ယှဉ်ပြိုင်ကြရာ အကြိမ် ၄၀ မြောက် ရွှေ့အပြီး ပြိုင်ပွဲကို ရက်ရွှေ့ဆိုင်းကြသည်။
နောက်တနေ့တွင် ပြန်လည်ကစားရာ ချန်ပီယံကားပေါ့က စိန်ခေါ်သူ ကက်စ်ပါရော့ကို အနိုင်ရသွားသည်။
ပဉ္စမပွဲငယ်ကို စက်တင်ဘာလ ၁၄ ရက်နေ့တွင် ပြန်လည်ယှဉ်ပြိုင်ရန် ဖြစ်သော်လည်း ဂယ်ရီကက်စ်ပါရော့က ဆက်လက်မယှဉ်ပြိုင်ဘဲ အရှုံးပေးလိုက်သဖြင့် ချန်ပီယံ ကားပေါ့ အနိုင်ရသွားပြန်သည်။
ဆဋ္ဌမပွဲငယ်ကို စက်တင်ဘာ ၁၇ တွင် ယှဉ်ပြိုင်ကြရာ ကက်စ်ပါရော့သည် ပထမဆုံးကြိမ် ရပ်နားခွင့် တောင်းသည်။
စစ်တုရင်သမားတဦးသည် သုံးကြိမ် ရပ်နားခွင့် ရှိသည်။
ယင်းနောက် စက်တင်ဘာ ၁၉ တွင် ဆဋ္ဌမပွဲကို ယှဉ်ပြိုင်ကစားရာ သရေပွဲ ဖြစ်သွားသည်။
သတ္တမပွဲငယ်၊ အဋ္ဌမပွဲငယ်၊ နဝမပွဲငယ်၊ ဒသမပွဲငယ်တို့ကို ယှဉ်ပြိုင်ကြရာတွင် အရှုံးအနိုင်မပေါ်ဘဲ သရေပွဲ ဖြစ်သွားသည်။
ပွဲငယ် ၁၁ ပွဲမြောက်ကို အောက်တိုဘာ ၁ တွင် ကျင်းပရာ၊ ကက်စ်ပါရော့က ချန်ပီယံ ကားပေါ့ကို ၂၅ ကွက်ရွှေ့ အပြီး၌ အနိုင်ရသည်။
ပွဲငယ် ၁၂ ကို အောက်တိုဘာ ၃ တွင် ကျင်းပရာ၊ ကားပေါ့နှင့် ကက်စ်ပါရော့တို့ ၁၈ ကွက် ရွှေ့အပြီးတွင် သရေ ဖြစ်သည်။
ကားပေါ့နှင့် ကက်စ်ပါရော့တို့ ခြောက်မှတ်စီဖြင့် အမှတ်တူနေသည်။
ပွဲငယ် ၁၃၊ ၁၄ နှင့် ၁၅ ကို အောက်တိုဘာ ၈၊ ၁၀ နှင့် ၁၂ တွင် ကျင်းပရာ အနိုင်အရှုံးမရှိ သရေပွဲ ဖြစ်သွားသည်။
ပွဲငယ် ၁၆ ကို အောက်တိုဘာ ၁၅ တွင် ကျင်းပရာ ကက်စ်ပါရော့က ချန်ပီယံကို အနိုင်ရရှိသည်။
ပွဲငယ် ၁၇ နှင့် ၁၈ တွင်မူ မည်သူမျှ မနိုင်ကြဘဲ သရေ ကျကြပြန်သည်။
ပွဲငယ် ၁၉ တွင် ကက်စ်ပါရော့က ကားပေါ့ကို အနိုင်ရရှိရာ၊ ယင်းပွဲအထိ ကက်စ်ပါရော့က ၁၀ မှတ်ခွဲ၊ ကားပေါ့က ၈ မှတ်ခွဲ ရထားသည်။
ပွဲငယ် ၂၀ ကို အောက်တိုဘာ ၂၀ တွင်၊ ပွဲငယ် ၂၁ ကို အောက်တိုဘာ ၃၁ နှင့် နိုဝင်ဘာ ၁ တို့တွင် ကျင်းပရာ နှစ်ပွဲစလုံး သရေ ဖြစ်သွားသည်။
ပွဲငယ် ၂၂ ကို ဆက်လက် ပြိုင်ပွဲဝင်ကြရာ ချန်ပီယံက ပြန်လည် အနိုင်ရရှိသည်။
ပွဲငယ် ၂၃ သည် သရေပွဲ ဖြစ်ပြန်သည်။
ထို့ကြောင့် ကက်စ်ပါရော့က ၁၂ မှတ်၊ ကားပေါ့က ၁၁ မှတ် ရရှိလေသည်။
ကမ္ဘာ့စစ်တုရင် ဗိုလ်လုပွဲ၏ အဆုံးအဖြတ် ဖြစ်သည့် နောက်ဆုံးပွဲကို နိုဝင်ဘာ ၉ ၌ ကျင်းပသည်။
ငါးနာရီကြာ ပြိုင်ပွဲဝင်ကြပြီး ၄၃ ကွက် ရွှေ့အပြီး၌ ချန်ပီယံကားပေါ့သည် စိန်ခေါ်သူ၏ အကွက်ဆင်ထားချက်ကို လွတ်အောင် မရှောင်သာတော့သဖြင့် အရှုံးပေးလိုက်ရကာ ကက်စ်ပါရော့သည် ၁၃ မှတ်၊ ၁၁ မှတ်ဖြင့် ကမ္ဘာ့အသက်အငယ်ဆုံး စစ်တုရင် ချန်ပီယံ ဖြစ်လာခဲ့သည်။
ဆေလိုင်း ရွိုင်ရေး (တော်ဝင်ဆားထုတ်လုပ်ငန်း) ဆိုသည်မှာ ပြင်သစ်နိုင်ငံ အရှေ့ပိုင်း ဓု ပြည်နယ်ရှိ အာ့ခ် အက်ခ် ဆီနန် တွင် တည်ရှိသော သမိုင်းဝင် အဆောက်အဦး တစ်ခု ဖြစ်သည်။
ရွှတ်စ် တောအုပ်နှင့် ကပ်လျှက် တည်ရှိပြီး ဘီဆန်းရွှန်းမြို့မှ ၃၅ ကီလိုမီတာ အကွာတွင် တည်ရှိသည်။
ဗိသုကာ ပညာရှင်မှာ ထိုအချိန်က ထင်ရှားသော ပါရီမြို့မှ ဗိသုကာပညာရှင် တစ်ယောက်ဖြစ်သော ကလူ နီကိုလပ်စ် လူဒူး ဖြစ်သည်။
ထိုလက်ရာမှာ စက်မှုခေတ်ကြိုကာလ အစောပိုင်း၏ အရေးပါသော စီမံကိန်း တစ်ခု ဖြစ်ပြီး ဗိသုကာမှ အဆောက်အဦးများကို ရာရှင်နယ် ဂျီဩမေတြီ အတိုင်း စီစဉ်ထားခြင်းနှင့် စီမံကိန်း၏ အစိတ်အပိုင်းများကို အဆင့်ဆင့် ဆက်စပ်မှု ရှိစေခြင်း အစရှိသော အတွေးအခေါ်များကို အခြေခံ၍ ဒီဇိုင်းထုတ်ထားသည်။
ကလူ နီကိုလပ်စ် လူဒူး သက်မွေးဝမ်းကြောင်း တက္ကသိုလ်မှ ထိန်းသိမ်းစောင့်ရှောက်ခြင်း အလုပ်ကို တာဝန်ယူထားပြီး ထိုနေရာအား အထိမ်းအမှတ် အဆောက်အဦး တစ်ခု အဖြစ် စီမံခန့်ခွဲလျက် ရှိသည်။
ယူနက်စကိုမှ ဆေလိုင်း ရွိုင်ရေးအား ကမ္ဘာ့အမွေအနှစ်နေရာ တစ်ခု အဖြစ် ၁၉၈၂ ခုနှစ်တွင် စာရင်းသွင်းခဲ့သည်။
ယနေ့အချိန်တွင် ထိုနေရာအား များသောအားဖြင့် အများပြည်သူသို့ ဖွင့်လှစ်ပြသထားသည်။
ထိုသို့ပြသထားရာတွင် သစ်သားစည် စပ်သည့် လုပ်ငန်းအပြင် လူဒူးပြတိုက်တွင် မတည်ဆောက်ဖြစ်ခဲ့သော အနာဂတ် စီမံကိန်းများကို ပြသထားသည်။
ထို့ပြင် ဆားထုတ်လုပ်ငန်းလုပ်သည့် အဆောက်အဦးတွင်လည်း ယာယီပြပွဲများကို လက်ခံကျင်းပသည်။
ဘီဆန်းရွှန်းမှ ဘူးဂွန်းဘရက်စ်သို့ သွားသော ရထားလမ်းသည် ဆားထုတ်လုပ်ငန်းဘေးမှ ဖြတ်သွားပြီး အာ့ခ်အက်ခ် ဆီနန် ဘူတာရုံမှာ ထိနေရာနှင့် မီတာ ဒါဇင် အနည်းငယ်မျှသာ ဝေးကွာသည်။
ပရမဓာတုဇယာကျောင်းတော် (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်တစ်ခုဖြစ်သည်။
ကျောင်းတော်သည်ထိုင်းနိုင်ငံ၊ သုရဋ္ဌဓာနီခရိုင်၌ တည်ရှိသည်။
သီရိရတနမဟာဓာတုကျောင်းတော် (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်ဖြစ်သည်။
ကျောင်းတောသည်ထိုင်းနိုင်ငံ၊ သုခေါဒယခရိုင်၊ သီရိသဇနာလယမြို့ ၌တည်ရှိသည်။
သုဝဏ္ဏတာရာရာမကျောင်းတော် (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်ဖြစ်သည်။
ကျောင်းတော်သည်ထိုင်းနိုင်ငံ၊ အယုဓျာမြို့၌တည်ရှိသည်။
ဉာဏသင်္ဝရာရာမကျောင်းတော် (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်ဖြစ်သည်။
ကျောင်းတော်သည်ထိုင်းနိုင်ငံ၊ ဇလပုရီခရိုင်၌တည်ရှိသည်။
သီရိမဟာဓာတုကျောင်းတော် (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်ဖြစ်သည်။
ကျောင်းတော်သည်ထိုင်းနိုင်ငံ၊ ဘန်ကောက်မြို့၌တည်ရှိသည်။
thumb|စုဠာဘရဏမင်းသမီး စုဠာဘရဏမင်းသမီးသည် ထိုင်းနိုင်ငံဘုရင်ဘူမိဗလအတုလျတေဇ၏ အငယ်ဆုံးသမီးတော်ဖြစ်သည်။
ဘွဲ့​တော်အပြည့်အစုံမှ စုဠာဘရဏဝလယလက္ခဏ အဂ္ဂရာဇကုမာရီ () ဖြစ်သည်။
ဂျိုဟန်နက် ဗာမီယာ () (၁၆၃၂-၁၆၇၅) သည် ဒပ်ချ်လူမျိုး ပန်းချီဆရာဖြစ်ပြီး လူလတ်တန်းစားတို့၏ အိမ်နေရင်းမြင်ကွင်းတို့ကို အဓိကခြယ်မှုန်းခဲ့သည်။
သူ့နယ်တခွင်တွင် ကျော်ကြားသော်လည်း ပြည့်စုံသည်ဟူ၍ မရှိခဲ့။
ဆွဲသည့် ကားအရေအတွက်မှာ နည်းပါးရကား သူသေသော် မယားနှင့် သားသမီးများက ကြွေးမြီများကြောင့် ပစ်သွားသည်။
ပန်းချီဆွဲသည့်အခါ ဖြည်းဖြည်းနှင့် ဂရုတစိုက် ဆွဲလေ့ရှိသည်။
အရောင်တောက်များသုံးပြီး တခါတရံ ဈေးများသော ခြယ်ဆေးများ သုံးသည်။
အဝါနှင့် ပြောင်းပန်းဝါရောင်ကို နှစ်သက်သည်။
အလင်းအမှောင် အသက်ပါခြင်းကြောင့် သူ၏ပန်းချီကားများမှာ လူကြိုက်များသည်။
အိမ်နေရင်းမြင်ကွင်းများကို ဆွဲလေ့ရှိရာ ဒဲလဖက် (Delft) ရှိ သူ့အိမ် အခန်းကျဉ်းနှစ်ခုမှာ ပုံသေမြင်ကွင်း ဖြစ်နေသည်။
ပရိဘောဂတူများကို ဟိုရွေ့ဒီပြောင်းထည့်ကာ တန်ဆာဆင်တတ်သည်။
ခြယ်မှုန်းသည်မှာလည်း လူတစ်ယောက်ကိုသာ ဖြစ်ပြီး များသောအားဖြင့် သူ့မိန်းမ ဖြစ်သည်။
ဒဲလဖက်နှင့် ဟိ (Hague) တို့တွင် ဘဝကို ကုန်လွန်စေသည်။
အာနိုး ဟူဘရာကန် (Arnold Houbraken) ၏ (၁၇) ရာစု ဒပ်ခ်ျပန်းချီများအကြောင်း စာအုပ်တွင် ရေရေရာရာ မပါခဲ့ပေ။
ရာစုနှစ် ၂ ခုကျော် ကြာအောင် သမိုင်းမှ ပျောက်ကွယ်နေသည်။
၁၉ ရာစု ရောက်သော် ဂူးစတပ် ဖရိုင်းဒရစ် ဝါဂန် (Gustav Friedrich Waagen) နှင့် သဲရိုဖီး သိုရီဘူဂါ (Theophile Thore-Buger) တို့က သူ၏ပန်းချီ (၆၆) ကားအကြောင်းကို အက်ဆေးရေးရာ လူကြားထဲ ပြန်ရောက်လာသည်။
ပြန်စစ်သော် (၃၄) ကားသာ သူ့ပန်းချီဖြစ်ကြောင်း ယုံကြည်ကြသည်။
ယခုမူ ဒပ်ခ်ျပန်းချီ ရွှေခေတ်၏ အပြောင်မြောက်ဆုံး ပန်းချီဆရာများအနက် တစ်ဦးအဖြစ် အသိအမှတ်ပြုနေကြပြီ ဖြစ်သည်။
ဆွဲသော ပန်းချီများ အားထုတ်သူ (The Procuress, ၁၆၅၆) နက္ခတ္တပညာရှင် (The Astronomer, ၁၆၆၈) ပထဝီဝင်ပညာရှင် (The Geographer, ၁၆၆၉) ပြတင်းပေါက်နား စာဖတ်တဲ့ မိန်းကလေး ဒဲလဖက်မြင်ကွင်း (View of Delft) ဒဲလဖက်ရဲ့ လမ်းသွယ် (A Street in Delft) ဝိုင်ခွက်နဲ့ သူငယ်မ (The Girl with the Wine Glass, ၁၆၅၉ ဝန်းကျင်) ပုလဲနားဆွဲနဲ့ မိန်းကလေး ဂီတသင်ခန်းစာ ကိုးကား Category:၁၆၇၅ ကွယ်လွန်သူများ Category:၁၆၃၂ မွေးဖွားသူများ။
ပုလဲနားဆွဲနဲ့ မိန်းကလေး () သည် ၁၆၆၅ ခုတွင် ဒပ်ခ်ျပန်းချီဆရာ ဂျိုဟန်နက် ဗာမီယာရေးသည့် ဆီဆေးပန်းချီ ဖြစ်သည်။
ပန်းချီကားအမည် မတပ်ထားသဖြင့် အမည်အမျိုးမျိုး ပေးခဲ့ကြသော်လည်း ၂၀ ရာစု နှောင်းပိုင်းတွင် ထိုမိန်းကလေးဝတ်ထားသော နားဆွဲကို သညာပြုကာ ပုလဲနားဆွဲနဲ့ မိန်းကလေးဟူသော အမည် တည်လာသည်။
ဟိ (Hague) မြို့ရှိ မော်ရစ်ရှို့ (Mauritshuis) ပြတိုက်တွင် ၁၉၀၂ ခုကတည်းက ပြသထားသည်။
၂၀၀၆ ခုတွင် ဒပ်ခ်ျလူထုက နယ်သာလန်နိုင်ငံ၏ အလှဆုံးပန်းချီအဖြစ် သတ်မှတ်လိုက်ကြသည်။
အောင်စိုးသာ (၁၉၈၀ အောက်တိုဘာ ၅ ဖွား) သည် မြန်မာလူမျိုး စီးပွားရေးလုပ်ငန်းရှင် ဖြစ်သည်။
ငယ်ဘဝနှင့် ပညာရေး ၁၉၈၀ ခု၊ အောက်တိုဘာလ ၅ ရက်တွင် ဝန်ကြီး(အငြိမ်းစား) ဦးစိုးသာနှင့် ဒေါ်ကြူကြူဝင်းတို့မှ မွေးသည်။
ပညာရေးတက္ကသိုလ် လေ့ကျင့်ရေးကျောင်းမှ အထက်တန်းအောင်ကာ ၂၀၁၇ ခုနှစ်မှစတင်ကာ ထိုင်းနိုင်ငံရှိ အဆမ်းပရှင်းတက္ကသိုလ် တွင် Ph.D အဆင့် အဖွဲ့အစည်းဖွံ့ဖြိုးရေးဘာသာ လေ့လာသင်ယူလျက်ရှိသည်။
၂၀၀၇-၉ ခုများကို ရန်ကုန်စီးပွားရေးတက္ကသိုလ်တွင် စီးပွားစီမံမဟာဘွဲ့ကို သင်ယူခဲ့သည်။
စီးပွားရေး လှုပ်ရှားမှု မြန်မာသတင်းအချက်အလက်နည်းပညာကုမ္ပဏီတွင် (Myanmar Information Technology Pte. Ltd.) တွင် ၂၀၀၄ ခု၊ ဇန်နဝါရီတွင် Director အဖြစ်လုပ်ကိုင်သည်။
၂၀၀၅ ခုတွင် မြန်မာ စီးပွားဆက် လုပ်ငန်းစု (Myanmar ComBiz Group) ကို စတင်သည်။
အဆိုပါလုပ်ငန်းစုတွင် မြန်မာစီးပွားဆက် ကုမ္ပဏီ (Myanmar ComBiz Company)၊ သွင်းကုန်ထုတ်ကုန်လုပ်ငန်း (Trading)နှင့် ဆောက်လုပ်ရေး (Construction တို့ ပါဝင်သည်။
မြန်မာစီးပွားဆက် ကုမ္ပဏီမှ ပရီးရှပ် (Precious) အဆင့်မြင့်ဆန်၊ စားတော်ကဲကြီး ဆီနှင့် မစ်လကီ (Milky) နို့ဆီ အစရှိသည့် စားသောက်ကုန်များ ထုတ်သည်။
၂၀၁၄ ခုတွင် သီလဝါ အထူးစီးပွားရေးဇုန် ကုမ္ပဏီတွင် ဘုတ်အဖွဲ့ဝင် ဖြစ်လာသည်။
၂၀၁၇ ခု၊ နိုဝင်ဘာမှ ၂၀၁၈ ခု၊ ဒီဇင်ဘာအထိ မြန်မာ-ဂျပန် သီလဝါ ဖွံ့ဖြိုးတိုးတက်မှုလီမီတက် တွင် ဥက္ကဋ္ဌအဖြစ် လုပ်ကိုင်ခဲ့သည်။
၂၀၁၂ ခုတွင် မြန်မာနိုင်ငံ၌ ဆက်သွယ်ရေးဆိုင်ရာ ပြုပြင်ပြောင်းလဲမှုများ လုပ်သည့်အခါ ပထမဆုံး အော်ပရေတာ ရွေးချယ်ရာ၌ မြန်မာ နည်းပညာနှင့် ရင်းနှီးမြုပ်နှံမှု ကော်ပိုရေးရှင်း (Myanmar Technology and Investment Corporation) ထောင်ကာ ဝင်ပြိုင်သည်။
သို့သော်လည်း မြန်မာ့ဆက်သွယ်ရေးနှင့် ပြည်ပ အော်ပရေတာနှစ်ခုသာ ရသွားသည်။
ထိုလုပ်ငန်း၌ ၂၀၁၂ ခု၊ ဒီဇင်ဘာမှ ယနေ့အချိန်အထိ ဘုတ်အဖွဲ့ဝင်အဖြစ် ရှိနေသည်။
စက်သုံးဆီနယ်ပယ်၌ ဒန်ကို သွင်းကုန်ထုတ်ကုန် (Denko Trading) တွင် ဘုတ်အဖွဲ့ဝင်အဖြစ် ၂၀၀၉ ခု၊ ဇူလိုင်မှ ယနေ့အချိန်အထိ လုပ်နေသည်။
၂၀၁၁-၁၂ ကာလ မှ ၂၀၁၈-၁၉ ကာလအထိ ရန်ကုန်မြို့ မြန်မာ ကွန်ပျူတာလုပ်ငန်းရှင်များ အသင်း (Myanmar Computer Industry Association) တွင် ဒုဥက္ကဋ္ဌ (၂) အဖြစ် ဆောင်ရွက်ခဲ့သည်။
၂၀၁၉-၂၀ ကာလတွင် မြန်မာကွန်ပျူတာအသင်းချုပ် (Myanmar Computer Federation) ၏ တွဖက်အတွင်းရေးမှူး (၃) အဖြစ် ၂၀၁၉ ခု၌ အဖြစ်ဆောင်ရွက်သည်။
၂၀၁၆-၁၇ ကာလ မှ ၂၀၁၈-၁၉ ကာလအထိ ရန်ကုန်မြို့ ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ်တွင် တွဲဖက်ဘဏ္ဍာရေးမှူး အဖြစ်ဆောင်ရွက်ခဲ့သည်။
၂၀၁၉-၂၀ ကာလတွင် ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ်တွင် တွဲဖက်အထွေထွေအတွင်းရေးမှူး အဖြစ်ဆောင်ရွက်သည်။
မိသားစုဘဝ သီဟသုဓမ္မသိင်္ဂီဘွဲ့ရ ခိုင်ပြည့်စုံကြိုင်နှင့် လက်ထပ်ထားသည်။
ဇနီးမှာ မြန်မာ စီးပွားဆက်လုပ်ငန်းစု၏ ဒုဥက္ကဋ္ဌ ဖြစ်သည်။
ကိုးကား ပြင်ပလင့်များ လင့်ဒင်ပေါ်ရှိ အောင်စိုးသာ Category:သက်ရှိထင်ရှားပုဂ္ဂိုလ်များ Category:၁၉၈၃ မွေးဖွားသူများ Category:မြန်မာ စီးပွားရေးလုပ်ကိုင်သူများ။
မုန်းစွဲ သည် ၂၀၁၈ ခုနှစ်တွင် ရုံတင်ပြသခဲ့သော ဘာသာရေး ဒရမ်မာ ရုပ်ရှင်ဇာတ်ကားကြီး ဖြစ်သည်။
ဒါရိုက်တာ ဩရသ ရိုက်ကူးပြီး နေတိုး၊ မင်းသွေး၊ ဖွေးဖွေး၊ ကျော်ကျော်ဗိုလ်၊ အေးဝတ်ရည်သောင်း တို့က အဓိကပါဝင်သရုပ်ဆောင်ပြီး၊ ဇွဲဝေယံထူး၊ ဇွဲဝေယံထက် အမွှာ ကလေးသရုပ်ဆောင်နှစ်ဦးက အားဖြည့်ထားသည်။
မုန်းစွဲဇာတ်ကားသည် မြန်မာနိုင်ငံ၏ ဝင်ငွေအများဆုံးရုပ်ရှင်ကားများအနက် တစ်ခုအပါအဝင် ဖြစ်လာခဲ့သည်။
၂၀၁၈ ခုနှစ်၊ နိုဝင်ဘာလ ၁၆ ရက်နေ့တွင် မြန်မာနှင့် စင်ကာပူ နိုင်ငံများတွင် တပြိုင်နက် စတင်ပြသခဲ့သည်။
ဇာတ်ကြောင်း ဤဇာတ်ကားကို နာမည်ကျော် ဓမ္မကထိက ဆရာတော် အရှင်ဆန္ဒာဓိက (ရွှေပါရမီတောရ) ဟောကြားပြီး စာအုပ်အဖြစ်ပါ ထုတ်ဝေထားသည့် အသေလှတဲ့သူ တရားတော်မှ ဇာတ်လမ်းတစ်ပုဒ်ကို အခြေခံကာ ရိုက်ကူးထားသည်။
ဘာသာရေးဆိုင်ရာ အသိပညာပေးဇာတ်ကားဖြစ်သည့်အပြင်၊ ဗုဒ္ဓတရားတော်နှင့် ပတ်သက်သည့်အချက်အလက်များစွာ ပါဝင်ကာ၊ အမုန်းတရားကို စွဲလမ်းခြင်း၏ ဆိုးကျိုးအပြစ်တို့ကို ပုံဖော်ပြသထားလေသည်။
ယခင်ဘဝက လူဆိုးလူမိုက် လူရမ်းကားညီအစ်ကို ထူးဇော် (နေတိုး) နှင့် တူးမော် (မင်းသွေး) တို့က လူအများကို ဒုက္ခများ ပေးခဲ့သည်သာမက မသည်းအုံ (ဖွေးဖွေး) ကို ဘဝပျက်ကာ အရှက်ရသည့်အပြင် သူမမိခင်ကို သတ်၊ သူမ၏ ချစ်သူ ကိုဖိုးအောင် (ကျော်ကျော်ဗိုလ်) တို့ကို ဒုက္ခိတဖြစ်အောင် နှိပ်စက်ပြီး၊ အသေဆိုးဖြင့် သေလွန်ကာ ယခုဘဝတွင် ကိုဖိုးအောင်နှင့် မသည်းအုံတို့ လင်မယား (သူတို့လက်ထပ်လိုက်ကြသည်) ထံတွင် အမွှာညီအစ်ကိုအဖြစ်မွေးဖွားလာရမှ၊ ရဟန်းနှစ်ပါး (နေတိုး နှစ်ကိုယ်ခွဲ) ဖြစ်သည့်တိုင် ဘဝဖြစ်ရပ်အစုံစုံကို ဖော်ပြထားပြီး၊ ဗုဒ္ဓတရားတော်ပါ သံသရာစက်ဝန်းသဘောဖြင့် သုံးသပ်ကာ အချင်းချင်း ယခင်ဘဝများက အမုန်းတရားများ ကင်းစင်ကာ လှပစွာ ဇာတ်သိမ်းထားသည်။
သရုပ်ဆောင်များ ယခင်ဘဝက ထူးဇော်၊ ယခုဘ၀ ရဟန်းနှစ်ပါး (နှစ်ကိုယ်ခွဲရိုက်ကူးမှု) အဖြစ် နေတိုး ကိုဖိုးအောင်အဖြစ် ကျော်ကျော်ဗိုလ် ယခင်ဘဝက တူးမော် အဖြစ် မင်းသွေး မသည်းအုံ အဖြစ် ဖွေးဖွေး ယခင်ဘဝက မကြာဥ၊ ယခုဘ၀ မသိင်္ဂီ အဖြစ် အေးဝတ်ရည်သောင်း အမွှာကိုရင်နှစ်ပါးအဖြစ် ဇွဲဝေယံထူး ၊ဇွဲဝေယံထက် ရရှိသောဆုများနှင့် ဝင်ခဲ့သည့် ဆန်ခါတင်စာရင်းများ ရရှိသောဆုများ မြန်မာ့ ရုပ်ရှင် ထူးချွန်ဆု ဩရသ က အကောင်းဆုံးရုပ်ရှင်ဒါရိုက်တာဆု ကျော်ကျော်ဗိုလ် က အကောင်းဆုံးအမျိုးသားရုပ်ရှင်ဇာတ်ပို့ဆု ကိုအေး က အကောင်းဆုံးအသံဆု ဝင်းလွင်ထက် က အကောင်းဆုံးရုပ်ရှင်ဓာတ်ပုံဆု စတားအဝါ့ဒ် ရုပ်ရှင်နှင့် ရုပ်မြင်သံကြား ထူးချွန်ဆု အရှင်ဆန္ဒာဓိက က ဘတ်စ် စတိုရီ အဝါ့ဒ် ခေါ် အကောင်းဆုံးရုပ်ရှင်ဇာတ်လမ်းဆု ဆန်ခါတင်ဝင်ခဲ့ခြင်းများ မြန်မာ့ ရုပ်ရှင် ထူးချွန်ဆု အကောင်းဆုံးရုပ်ရှင်ဇာတ်ကားဆု နေတိုး က အကောင်းဆုံးအမျိုးသားရုပ်ရှင်ဇာတ်ဆောင်ဆု အေးဝတ်ရည်သောင်း က အကောင်းဆုံးအမျိုးသမီးရုပ်ရှင်ဇာတ်ပို့ဆု လွင်မင်းအံ့ က အကောင်းဆုံးရုပ်ရှင်ဇာတ်ညွှန်းဆု စိုးထွဋ် + အာကာကျော် က အကောင်းဆုံးရုပ်ရှင်တည်းဖြတ်ဆု စတားအဝါ့ဒ် ရုပ်ရှင်နှင့် ရုပ်မြင်သံကြားထူးချွန်ဆု ဘတ်စ် ပစ်ချား ခေါ် အကောင်းဆုံးရုပ်ရှင်ဇာတ်ကားဆု ဩရသ က ဘတ်စ် ဒါရိုက်တာ ခေါ် အကောင်းဆုံးရုပ်ရှင်ဒါရိုက်တာဆု ကျော်ကျော်ဗိုလ် က ဘတ်စ် အက်ခ်တာ အင် အစပေါ့တင်းရိုးလ် ခေါ် အကောင်းဆုံးအမျိုးသားရုပ်ရှင်ဇာတ်ပို့ဆု အေးဝတ်ရည်သောင်း က စပါယ်ရှယ် အဝါ့ဒ် (ပါဖောမင့်) ခေါ် အထူးဆု (သရုပ်ဆောင်ချက်) ဝင်းလွင်ထက် က ဘတ်စ် စီနီမာတိုဂရက်ဖီ ခေါ် အကောင်းဆုံးရုပ်ရှင်ဓာတ်ပုံဆု References Category:၂၀၁၈ ရုပ်ရှင်ဇာတ်ကားများ Category:မြန်မာဘာသာစကား ရုပ်ရှင်ဇာတ်ကားများ။
မဟာဓာတ်ကျောင်းသို့မဟုတ်မဟာဓာတုကျောင်း (; ) အမည်ရှိ ဘုန်းကြီးကျောင်းများမှာ - မဟာဓာတ်ကျောင်း မဟာဓာတ်ကျောင်းတော် (အယုဒ္ဓယ) မဟာသတ်ယုဝါရထရန်ဆရစ်ကျောင်းတော် (ဘန်ကောက်) မဟာဓာတုကျောင်းတော် (နဂရသီရိဓမ္မရာဇ) မဟာဓာတ်ကျောင်း (ဖက်ထား၊ ဥတ္တရဒိဋ္ဌ) မဟာဓာတ်ကျောင်း (Nakhon Phanom) မဟာဓာတ်ကျောင်း (Phetchaburi) မဟာဓာတ်ကျောင်း (ဗိဇယ၊ ဥတ္တရဒိဋ္ဌ) မဟာဓာတ်ကျောင်း (ရာဇပုရီ) မဟာဓာတ်ကျောင်း (သုခေါဒယ) မဟာဓာတ်ကျောင်း (ယသောဓရ) သီရိမဟာဓာတုကျောင်း သီရိမဟာဓာတုကျောင်းတော် (ဘန်ကောက်) သီရိရတနမဟာဓာတ်ကျောင်းတော် (Phitsanulok) သီရိရတနမဟာဓာတုကျောင်းတော်၊ သုခေါဒယ သီရိမဟာဓာတုကျောင်း (လဝပုရီ) သီရိမဟာဓာတုကျောင်း (ရာဇပုရီ) သီရိမဟာဓာတုကျောင်း (သုဝဏ္ဏပုရီ)။
ရွှေကြာ () သည် ၁၉၇၄ ခုထုတ် ဟောင်ကောင် လိင်အသားပေးရုပ်ရှင် ဖြစ်သည်။
ရှောညီအစ်ကိုများ ထုတ်လုပ်ရေးအတွက် လီဟန်ဆင် (李翰祥) ဇာတ်ညွှန်းရေး ရိုက်ကူးသည်။
ပီတာယန် (Peter Yang)၊ ဟကျီ (Hu Jin)၊ ကျန်းလိ (Tien Lie) နှင့် ချင်းဖျင် (Chen Ping) တို့ ပါဝင်ထားကြသည်။
နာမည်ကျော်သရုပ်ဆောင် ဂျက်ကီချမ်း၏ ပွဲဦးထွက်ကား ဖြစ်ပြီး အစ်ကိုယွမ်အဖြစ် အခန်းအချို့ ပါထားသည်။
လန်လင်း ကောင်ကောင်ရှန် (蘭陵 笑笑生) ၏ ဝတ္ထုကို ပြန်လည်ရိုက်ကူးခြင်း ဖြစ်သည်။
ဟောင်ကောင်၌ ဇန်နဝါရီလ ၁၇ ရက်တွင် ရုံတင်သည်။
ဇာတ်ကားအမည် ဖြစ်လာခြင်း တရုတ်ဘာသာစကားဖြင့် ကျန်းလျန် (金莲) သည် ရွှေကြာ ဟု အဓိပ္ပာယ်ရရာ ဇာတ်ကားပါ မင်းသမီးကို ရည်ကြောင်း ထင်မှတ်ကြသည်။
သို့သော်လည်း အဓိကရွယ်ရင်းမှာ ထိုခေတ်က ထင်ရှားသည့် သေးငယ်သော ခြေထောက်တစ်စုံကို ညွှန်းခြင်း ဖြစ်သည်။
ခြေဖမိုးခေါက်ကာ စည်းထားသော ခြေတို့ကို ရွှေကြာဟု တင်စား ခေါ်ဝေါ်ကြသည်။
ခေါင်းဆောင်မင်းသမီးသည် အသေးဆုံးဟု ဆိုရမည့် ၂ လက်မ ၉ စိတ်သာ ရှည်သော ခြေထောက်ရှိသဖြင့် သူဌေးဖြစ်သူက သဘောကျရာမှ ဇာတ်လမ်းစခြင်း ဖြစ်သည်။
ဇာတ်လမ်းအကျဉ်း ဆွန်းမင်းဆက် ဟွေကျုံးဘုရင်လက်ထက် ရှန်တုံးနယ်ရှိ အဖြစ်အပျက်တစ်ခုအဖြစ် ဇာတ်အိမ်တည်ထားသည်။
သူဌေး ရှီမန်ချင်း လမ်းသွားနေစဉ် အိမ်ပြတင်းရွက် တင်ရင်း တုတ်ပြုတ်ကျရာမှ ရှီမင်ချင်းနှင့် ဖန်ကျင်းလျန် ဆုံကြသည်။
သူဌေးရှီက ကျန်းလျန်အား မျက်စိကျသွားသည်။
ကျန်းလျန်မှာ မုန့်ရောင်းသည့် ဝူတလုံ၏ ဇနီးဖြစ်သည်။
သူဌေးရှီမှာလည်း လူလွတ်မဟုတ်။
မယားကြီးအပါအဝင် မယား (၄) ယောက် ရှိသည်။
ဘေးအိမ် လက်ဖက်ရည်ဆိုင်မှ မုဆိုးမဝမ်၏ အကျိုးဆောင်မှုကြောင့် သူဌေးရှီနှင့် ကျန်းလျန်တို့ ငြိစွန်းသွားကြသည်။
သစ်သီးရောင်းသော ယွမ်မှာ ထိုအဖြစ်အပျက်ကို အဆုံးသတ်စေလို၍ ဝူတလုံအား သတင်းပေးသည်။
ကျန်းလျန်တို့နှစ်ဦး အတူရှိစဉ် အမိဖမ်းရန်ကြံသော်လည်း လူကောင်ချင်းကွာ၍ ဝူတလုံ ခံလိုက်ရသည်။
ဖော်ကောင်ယွမ်ကို ရှီမင်ချင်းက လက်စတုံးလိုက်သည်။
အတွင်းဒဏ်ရာရနေသည့် တလုံကို ကျန်းလျန်က မျက်နှာမမြင်ချင်တော့။
သို့သော် ဝူတလုံညီ ဝူစုန်းမှာ နာမည်ကြီးသိုင်းသမားဖြစ်၍ နောက်ကြောင်းမအေး ဖြစ်နေသည်။
ထို့ကြောင့် တလုံအား လက်စဖျောက်ကာ ကျန်းလျန် မုဆိုးမဖြစ်မှ လက်ထပ်ကြရန် မုဆိုးမဝမ်က အခါပေးသည်။
ဤသို့ဖြင့် သူဌေးရှီက အဆိပ်ဝယ်၊ မုဆိုးမဝမ်က ကျိုကာ ကျန်းလျန်က တိုက်သည်။
သေအံ့မူးမူး၌ မျက်နှာအား စောင်နှင့်အုပ်ရာ ဝူတလုံ သေသည်။
ဝူတလုံသေပြီးနောက် ရှီမင်ချင်းနှင့် လက်ထပ်ပြီး ရှီမင်ချင်း၏ ၅ ယောက်မြောက် မိန်းမ ဖြစ်လာသည်။
တစ်ဖက်အိမ်မှ သူဌေးဟွာကို စီးပွားပျက်ရန် ကြံဆောင်ကာ ဟွာကျီရှု၏ဇနီး လီဖင်းအာနှင့် ရှီမင်ချင်း လက်ထပ်ပြန်သည်။
(၇) လကြာသော် လီဖင်းအာ သားမွေး၍ ရှီမင်ချင်း၏ မျက်နှာသာအပေးဆုံး မိန်းမ ဖြစ်လာသည်။
လီဖင်းအာအား မနှစ်လိုသော ကျန်းလျန်က သေသူ သူဌေးဟွာ ခြောက်လှန့်ရာ စိတ်ချောက်ချား၍ လီဖင်းအာ သေသည်။
ကျန်းလျန်ထံ ခြေဦးပြန်လှည့်လာသော ရှီမင်ချင်းကို အားဆေးသုံး၍ ဆန္ဒဖြည့်ပေးရန် ကျန်းလျန်က ကြံသည်။
အိပ်ရာထက်၌မူ အထွတ်အထိပ်ရောက်ခါနီ: ရှီမင်ချင်း၏ပုံမှာ သေခါနီး မျက်လုံးပြူးမျက်ဆံပြာဖြစ်နေသည့် လင်ဟောင်း ဝူတလုံနှင့် တူ၍ စိတ်လန့်ပြီး ကျန်းလျန်က စောင်နှင့် အတင်းအုပ်သည်။
သို့ဖြင့် ရှီမင်ချင်း သေလေသည်။
ရှီမင်ချင်း သေပြီးနောက် ရှီအိမ်လည်း ပြိုကွဲသွားတော့သည်။
ဇာတ်ဆောင်များ ရှီမန်ချင်း အဖြစ် ပီတာယန် ဖန်ကျင်းလျန် အဖြစ် ဟကျီ လီဖင်းအာ အဖြစ် ကျန်းလိ လန်ချွမ်းမေ အဖြစ် ချင်းဖျင် ဝေဖန်မှုများ မူရင်းဇာတ်ကားမှ ဆီလျော်စွာ ကောက်နုတ်နိုင်သည့်အတွက် ချီးမွမ်းကြသည်။
ဟကျီ၏ သရုပ်ဆောင်မှုမှာ သဘောကျဖွယ် ဖြစ်သည်။
ဂီတသင်ခန်းစာ (အမည်ကွဲများ − စန္ဒာယားခုံပေါ်က မိန်းကလေး (သို့) စန္ဒယားခုံပေါ်က မိန်းကလေးနဲ့ ထိုလူကြီး) သည် ဂျိုဟန်နက် ဗာမီယာရေးသည့် ပန်းချီကား ဖြစ်ပြီး အမျိုးသမီးတပည့်ငယ်က အမျိုးသားတစ်ဦးထံမှ ဂီတသင်ခန်းစာ ယူနေဟန် ဆွဲထားသည်။
အမျိုးသား၏ မပွင့်တပွင့် နှုတ်ဟန်မှာ အမျိုးသမီးတီးသည့် တေးကို လိုက်ညည်းနေဟန် တူသည်။
မေတ္တာနှင့် ဂီတတို့ ပေါင်းကူးနေကြောင်း ထင်မြင်လာစေသည်။
ထိုအချိန်က ဤအခင်းအကျင်းမျိုးမှာ နယ်သာလန်၌ ခေတ်စားသည်။
သေသည့်တိုင် ရောင်းချခြင်း မပြုခဲ့သော်လည်း တိမ်းပါးသည့် ၁၆၇၅ ခုတွင် ကြွေးမြီများကြောင့် ကျန်ရစ်သူများက ရောင်းချလိုက်သည်။
ယခုမူ လန်ဒန်မြို့၊ ဘက်ကင်ဟမ်နန်းတော်ရှိ တော်ဝင် စုစည်းမှု၏ အစိတ်အပိုင်းတစ်ခုအဖြစ် ရောက်ရှိနေပြီ ဖြစ်သည်။
ပြတင်းပေါက်နား စာဖတ်တဲ့ မိန်းကလေး () သည် ဒပ်ချ်လူမျိုး ဂျိုဟန်နက် ဗာမီယာရေးသည့် ဆီဆေးပန်းချီ ဖြစ်သည်။
၁၆၅၇-၅၉ ဝန်းကျင်တွင် ဆွဲပြီးသည်။
ရမ်းဘရန် (Rembrandt) ဆွဲသည်ထင်ကာ ပိုလန်၏ ဩဂတ်စတပ်(၃) က ဝယ်ယူသွားသည်။
၁၈၂၆ ရောက်သော် ပဲတာဒီဟု (Peiter de Hooch) ရေးသည် ထင်ကြပြန်သည်။
၁၈၆၀ ပြည့် ရောက်မှသာ ဗာမီယာရေးကြောင်း ထင်ရှားသိကြသည်။
ဒုတိယကမ္ဘာစစ်တွင် ဆိုဗီယက်တို့က ယူသွားသည်။
စတာလင်သေပြီးနောက် မိတ်ဆွေဖြစ်မှု ခိုင်မာစေရန် ဂျာမနီအား ဆိုဗီယက်တို့က ၁၉၅၅ ခုတွင် ပြန်ပေးသည်။
ဒရက်စဒန် (Dresden) ရှိ ဂမဲဒဂါလာရီ (Gemäldegalerie) တွင် ပြသထားသည်။
ဟာဗားနား မြို့ဟောင်း သည် ကျူးဘားနိုင်ငံ ဟာဗားနားမြို့ အဖြစ် စုစည်းထားသော စည်ပင်သာယာနယ်နိမိတ် ၁၅ ခုထဲမှ တစ်ခု ဖြစ်ပြီး မြို့လယ်ခေါင် နေရာတစ်ခုလည်း ဖြစ်သည်။
မြို့တော်အတွင်း ဒုတိယမြောက် လူဦးရေ အသိပ်သည်းဆုံး နေရာတစ်ခုဖြစ်ပြီး မူလပထမ ဟာဗားနားမြို့တော်၏ ဗဟိုချက်မလည်း ဖြစ်သည်။
နဂိုမူလ ဟာဗားနားမြို့တော်၏ မြို့တံတိုင်းများမှာ ယနေ့ခေတ် ဟာဗားနားမြို့ဟောင်း၏ နယ်နိမိတ်ဖြစ်သည်။
ဟာဗားနားမြို့ဟောင်းသည် ယူနက်စကို ကမ္ဘာ့အမွေအနှစ်နေရာ တစ်ခု ဖြစ်သည်။
စပါးကိုင်းဆရာတော်(၁၂၄၀ - ၁၃၁+) သည် ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၄၀ ပြည့်နှစ်တွင် ဟင်္သာတမြို့အနီး ရွာကလေးရွာတွင် ဖွားမြင်ခဲ့သည်။
ရဟန်းပြုပြီးနောက် ၁၂၇၂ ခုနှစ်မှစ၍ ဟင်္သာတမြို့၊ ရွာကလေးကျောင်းတွင် သီတင်းသုံးရာမှ အင်းစိန်ခရိုင်၊ ဖလုံအနီး စပါးကိုင်းရွာ ပုဗ္ဗာရုံ ဇေတုဝတီကျောင်းသို့ ပြောင်းရွှေ့သီတင်းသုံးခဲ့သည်။
ပျံလွန်တော်မူခြင်း ဆရာတော်သည် ၁၃၁၄ ခုနှစ်တွင် ပျံလွန်တော်မူခဲ့သည်။
ဗုဒ္ဓသာသနဩဝါဒကထာကျမ်း (ပ၊ ဒု)၊ ၂။
ရာဇသိပ္ပသတ္ထ၊ ၃။
ဂဏသံဝါသပဋိက္ခေပဝိနိစ္ဆယ၊ ၄။
ပါရာဇိကပဌမသိက္ခာပဒဝိနိစ္ဆယ၊ ၅။
ဓုတင်္ဂဝိနိစ္ဆယ၊ ၆။
ပရိယတ္တိသာသနာနုဂ္ဂဟပကာသနီ၊ ၇။
သာသနပဇ္ဇောတဗုဒ္ဓမတညုဂဏရက္ခိတအဖွဲ့ကျမ်း၊ ၈။
စက်ပရိတ်၊ ငရံ့မင်းပရိတ်၊ ရှင်သူငယ်ပရိတ်နိသျများ၊ ၉။
ပရိမိတ္တဇာလသုတ်နိသျ၊ ၁၀။
ဆဒိသာပါလသုတ်နိသျ၊ ၁၁။
ဓာရဏပရိတ်ပါဌ်နိသျ၊ အာရက္ခပရိတ်ပါဌ်နိသျ၊ ၁၂။
ရှင်ဥပဂုတ်ပရိတ်ပါဌ်နိသျ၊ ၁၃။
မဟာသမယသုတ်အမွှန်း၊ ၁၄။
သစ္စတ္ထဒီပနီ၊ ၁၅။
ဂေါမံသမေတ္တာစာ။
ရာဇဝင် ရိုင်းသူများ သည် ၂၀၁၇ ခုထွက် မြန်မာ ရုပ်ရှင်ဇာတ်ကားဖြစ်သည်။